पाएं अपने शहर की ताज़ा ख़बरें और फ्री ई-पेपरडाउनलोड करें
डीसी रूपनगर सोनाली गिरि के निर्देशों के तहत इंद्रपाल मंडल मजिस्ट्रेट श्री चमकौर साहिब कम कनवीनर की ओर से नगर कौंसिल मोरिंडा के नवनियुक्त 15 पार्षदों को अलग-अलग कमरों में दो गुटों में शपथ दिलाई गई। नगर कौंसिल दफ्तर में हुए शपथ ग्रहण समारोह के बारे में नगर कौंसिल के कार्यकारी अफसर अशोक पथरिया ने बताया कि कोविड-19 की पालना करते हुए कन्वीनर इंद्रपाल उपमंडल मजिस्ट्रेट श्री चमकौर साहिब की अगुवाई में नवनियुक्त पार्षदों को ग्रुप बनाकर शपथ ग्रहण करवाई गई। इस शपथ ग्रहण के बाद नवनियुक्त पार्षद किसी भी तरह के फार्म या व्यक्ति को तस्दीक करने के योग्य होंगे। कन्वीनर इंद्रपाल से अध्यक्ष के चुनाव के संबंध में पूछने पर उन्होंने कहा कि अध्यक्ष जनरल है या एससी इस संबंध में मामला अदालत में है।
जिस कारण चुनाव नहीं हुए हैं। जब अदालत से कोई फैसला आएगा, उसके बाद ही अध्यक्ष पद के लिए चुनाव करवाए जाएंगे। गौरतलब है कि सरकार की ओर से नगर कौंसिल मोरिंडा की अध्यक्षता को एससी कैटेगरी के लिए रख दिया गया था जिसके खिलाफ कांग्रेस के निशान पर चुनाव जीते पार्षद राकेश कुमार बग्गा, पूर्व अध्यक्ष नगर कौंसिल मोरिंडा की ओर से हाईकोर्ट में पटीशन दायर की गई थी। लेकिन कोरोना वायरस के चलते अदालत की ओर से मामले की सुनवाई 17 अगस्त 2021 तक टाल दी गई है। मामला विचाराधीन होने के कारण अध्यक्ष का चुनाव 17 अगस्त तक टला हुआ है। इस मौके विजय शर्मा टिंकू चेयरमैन जिला योजना बोर्ड मोहाली, समाजसेवी गुरसंगत सिंह, संदीप कुमार सोनू, सुखदीप सिंह, ठेकेदार बलवीर सिंह, वरिंदर सिंह और सुरजीत सिंह आदि सहित सभी काउंसलर उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn